Lunghinsee

Lunghinsee (eller Lägh dal Lunghin på dialekten i Bergell) er en liten innsjø i Albula-Alpene i Sveits. Den ligger på 2 485 meters høyde over havet, ovenfor Maloja i kantonen Graubünden. Den har et areal på ca. 0,052 km². Innsjøen ligger rundt 300 meter nedenfor toppen på Piz Lunghin, og like ved Lunghinpasset, et av Europas viktigste vannskiller. Fra Lunghinsee renner elva Inn, som munner ut i Donau ved Passau. Eksterne lenker (en) Lunghinsee – kategori av bilder, video eller lyd på Commons Lunghinsee på schweizersee.ch